SK Úradný vestník Európskej únie C 96/35

Oznámenie francúzskej vlády týkajúce sa smernice Európskeho parlamentu a Rady 94/22/ES z o podmienkach udeľovania a používania povolení na vyhľadávanie, prieskum a ťažbu uhľovodíkov (1)

Stanovisko k žiadosti o koncesiu na ťažbu tekutých alebo plynných uhľovodíkov nazývanú „Permis de Chevry“

(Text s významom pre EHP)

2009/C 96/10

Žiadosťou z 12.decembra 2008 spoločnosť Poros SAS so sídlom na 145, rue Michel Carré, 95100 Argenteuil (Francúzsko), požiadala o povolenie na päťročné obdobie na vyhľadávanie tekutých alebo plynných uhľovodíkov, nazývané „Permis de Chevry“, na území s rozlohou približne 395 km štvorcových, ktoré sa týka časti departementov Seine-Saint-Denis, Val de Marne a Essonne.

Oblasť, na ktorú sa vzťahuje toto povolenie, je vymedzená úsekmi poludníkov a rovnobežiek postupne spájajúcimi uvedené body definované ich geografickými súradnicami v stupňoch, pričom za východiskový poludník sa považuje poludník prechádzajúci Parížom.

Bod Zemepisná dĺžka Zemepisná šírka A 0,20 stupňa V 54,40 stupňa S B 0,40 stupňa V 54,40 stupňa S C 0,40 stupňa V 54,10 stupňa S D 0,20 stupňa V 54,10 stupňa S

Podávanie žiadostí a kritériá na udelenie oprávnenia

Žiadatelia, ktorí podali počiatočnú žiadosť a konkurenčné žiadosti, musia spĺňať podmienky stanovené v článkoch 4, 5 dekrétu č. 2006 – 648 z 2. júna 2006 o oprávneniach na ťažbu a na podzemné skladovanie (Úradný vestník Francúzskej republiky z 3. júna 2006).

Spoločnosti, ktoré majú záujem, môžu v časovej lehote deväťdesiat dní po uverejnení tohto stanoviska predložiť konkurenčnú žiadosť podľa podmienok uvedených v „Stanovisku o získaní oprávnení na ťažbu uhľovodíkov vo Francúzsku“, uverejnenom v Úradnom vestníku Európskych spoločenstiev C 374 z 30. decembra 1994 na strane 11 a stanovených dekrétom č. 2006 – 648 o oprávneniach na ťažbu a na podzemné skladovanie. Konkurenčné žiadosti treba poslať na ministerstvo, ktoré spravuje bane, na ďalej uvedenú adresu.

O počiatočnej žiadosti a o konkurenčných žiadostiach sa rozhodne podľa kritérií na udeľovanie oprávnení na ťažbu vymedzených v článku 6 uvedeného dekrétu a rozhodnutia sa uskutočnia najneskôr 12. decembra 2010.

Podmienky a požiadavky týkajúce sa výkonu činnosti a jej ukončenia

Žiadatelia sú vyzvaní, aby sa riadili článkami 79 a 79.1 ťažobného kódexu a dekrétom č. 2006 – 649 z 2. júna 2006 o ťažobných prácach, prácach podzemného skladovania a o poriadku pre bane a podzemné skladovanie (Úradný vestník Francúzskej republiky z 3. júna 2006).

Všetky doplňujúce informácie je možné získať na ministerstve životného prostredia, energetiky, trvalo udržateľného rozvoja a územného plánovania [ministère de l’écologie, de l’énergie, du développement durable et de l’aménagement du territoire (direction générale de l'énergie et climat, direction de l'énergie, Sous-direction de la Sécurité d'Approvisionnement et des Nouveaux Produits Energétiques, bureau exploration production des hydrocarbures) 41, boulevard Vincent-Auriol, 75703 Paris Cedex 13, FRANCE (telefón: (+33) 144 97 32 02, fax: (33) 153 94 14 40).

Uvedené právne a regulačné ustanovenia sú prístupné na internetovej stránke Légifrance http://www.legifrance.gouv.fr

(1) Ú. v. ES L 164 z 30.6.1994, s. 3.